US Open Championship 2019

US Open Championship 2019 var den 119. utgaven av golfturneringen US Open og ble arrangert på Pebble Beach Golf Links i California i USA fra 13. til 16. juni 2019.

Gary Woodland vant sin første major-turnering, tre slag foran regjerende mester to år på rad; Brooks Koepka.

Den norske amatatørspilleren Viktor Hovland endte turneringen som beste amatør på en delt tolvteplass, og satte ny rekord for færrest slag av en amatør med 280 slag, to slag bedre enn Jack Nicklaus' rekord fra 1960.

Felt 
For første gang stilte to nordmenn til start i en major-turnering: Viktor Hovland gjennom å vinne US Amateur Championship i 2018 og Andreas Halvorsen etter å ha gått ni slag under par på to runder i en kvalifiseringsturnering i Newport Beach.

Resultater

Første runde 
Torsdag 13. juni 2019

2013-mesteren Justin Rose fikk birdie på sine tre siste hull og endte opp med ledelse på 65 slag (6 under par). Han tangerte dermed rekorden for minst antall slag på en runde rundt Pebble Beach under US Open. Xander Schauffele fikk eagle på det 18. hullet, og delte dermed andreplassen i turneringen med Rickie Fowler, Louis Oosthuizen og Aaron Wise.
Regjerende mester Brooks Koepka fikk birdie på fire av sine første seks hull, men endte allikevel runden to slag under par. Én ny US Open-rekord ble også satt på den første runden; med 17 eagler.

Nordmannen Viktor Hovland, som kvalifiserte seg til turneringen gjennom å vinne US Amateur Championship, åpnet mesterskapet på delt 16.-plass; to slag under par. Den andre nordmannen i feltet, Andreas Halvorsen, gikk tre slag over par, og ligger på en delt 98.-plass.

Andre runde 
Fredag 14. juni 2019

Gary Woodland senket en 50-fots birdie-putt på det 9. og siste hullet hans, og endte runden uten bogey på 65 slag (6 under par). Han tok dermed over ledelsen fra Justin Rose som gikk den andre runden på 70 slag (1 under par). Louis Oosthuizen var lenge i delt ledelse, men med ett parhull, fire birdier og fire bogeyer på siste ni, endte han tre slag bak lederen Woodland. Rory McIlroy var ett slag unna ledelsen, før han først fikk bogey på det 13. og dobbel-bogey på det 14. hullet, og endte fire slag bak på en delt fjerde plass med Aaron Wise.

Viktor Hovland gikk to slag over par, og klarte cuten med par sammenlagt. Andreas Halvorsen gikk elleve slag over par, og misset cuten med 14 slag over par totalt.

Tredje runde 
Lørdag 15. juni 2019

Siste runde 
Søndag 16. juni 2019

Referanser

Eksterne lenker 
 
 US Open hos PGATour.com
 US Open hos EuropeanTour.com
 US Open hos PGA.com

US Open Championship
Golf i 2019
Sport i California
Sport i USA i 2019